CELEX: 32021B0789
Language: mt
Date: 2021-03-31 00:00:00
Title: Deċiżjoni (UE) 2021/789 tal-Bord Uniku ta’ Riżoluzzjoni tal-31 ta’ Marzu 2021 dwar ir-rilaxx fir-rigward tal-implimentazzjoni tal-baġit u dwar l-għeluq tal-kontijiet tal-Bord Uniku ta’ Riżoluzzjoni (“SRB”) għas-sena finanzjarja 2019 (SRB/PS/2021/03)

17.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 173/15
            
         
      DEĊIŻJONI (UE) 2021/789 TAL-BORD UNIKU TA’ RIŻOLUZZJONI
      tal-31 ta’ Marzu 2021
      dwar ir-rilaxx fir-rigward tal-implimentazzjoni tal-baġit u dwar l-għeluq tal-kontijiet tal-Bord Uniku ta’ Riżoluzzjoni (“SRB”) għas-sena finanzjarja 2019 (SRB/PS/2021/03)
      IL-BORD UNIKU TA’ RIŻOLUZZJONI,
      Wara li kkunsidra t-Trattat dwar il-Funzjonament tal-Unjoni Ewropea,
      Wara li kkunsidra r-Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta’ kreditu u ċerti ditti tal-investiment fil-qafas ta’ Mekkaniżmu Uniku ta’ Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (1), u b’mod partikolari l-Artikoli 50(1)(b) u 63(8) tar-Regolament SRM,
      Wara li kkunsidra l-Artikoli 97, 98 u 99 tar-Regolament Finanzjarju SRB tas-17 ta’ Jannar 2020,
      Wara li kkunsidra l-Kontijiet Annwali Finali tal-SRB għas-sena finanzjarja 2019 kif adottati fl-24 ta’ Ġunju 2020 (il-“Kontijiet Annwali Finali tal-2019”),
      Wara li kkunsidra r-Rapport Annwali tal-SRB għas-sena finanzjarja 2019 kif adottat fl-20 ta’ Mejju 2020 permezz ta’ proċedura bil-miktub (ir-“Rapport Annwali tal-2019”),
      Wara li kkunsidra r-Rapport tal-Qorti Ewropea tal-Awdituri dwar il-kontijiet annwali tal-Bord Uniku ta’ Riżoluzzjoni (SRB) għas-sena finanzjarja 2019, flimkien mat-tweġibiet tal-SRB (ir-“Rapport Annwali tal-Qorti tal-Awdituri tal-2019”),
      Wara li kkunsidra r-Rapport dwar il-Kontijiet Annwali Finali tal-2019 inklużi l-opinjonijiet tal-awditjar datati l-15 ta’ Ġunju 2020 ippreparati minn Mazars Réviseurs d’Enterprises (ir-“Rapport ta’ Mazars tal-Awditjar tal-2019”),
      Wara li kkunsidra r-Rapport tal-Qorti Ewropea tal-Awdituri (skont l-Artikolu 92(4) tar-Regolament (UE) Nru 806/2014) dwar kwalunkwe obbligazzjoni kontinġenti li tinħoloq bħala riżultat tal-prestazzjoni mill-Bord Uniku ta’ Riżoluzzjoni, il-Kunsill jew il-Kummissjoni tal-kompiti tagħhom skont ir-Regolament SRM għas-sena finanzjarja 2019 (ir-“Rapport dwar l-Obbligazzjonijiet Kontinġenti tal-Qorti tal-Awdituri tal-2019”),
      Wara li kkunsidra r-Rapport Annwali tal-Awditjar Intern tal-2019 datat id-19 ta’ Diċembru 2019 ippreżentat lill-Bord u nnotat minnu fis-Sessjoni Plenarja tiegħu tad-29 ta’ Jannar 2020 (ir-“Rapport Annwali tal-Awditjar Intern tal-2019”),
      ADOTTA DIN ID-DEĊIŻJONI:
      
                  1.
               
               
                  Jagħti lill-President tal-SRB ir-rilaxx fir-rigward tal-implimentazzjoni tal-baġit tal-SRB għas-sena finanzjarja 2019;
               
            
                  2.
               
               
                  Japprova l-għeluq tal-kontijiet tal-SRB għas-sena finanzjarja 2019;
               
            
                  3.
               
               
                  Jippreżenta l-kummenti tiegħu fil-mozzjoni t’hawn taħt;
               
            
                  4.
               
               
                  Jagħti struzzjonijiet lill-President tal-Bord Uniku ta’ Riżoluzzjoni biex jinnotifika din id-Deċiżjoni lill-Kunsill, lill-Kummissjoni u lill-Qorti tal-Awdituri, biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L), u fuq is-sit web tal-SRB.
               
            
         
            
               Għall-Bord Uniku ta’ Riżoluzzjoni,
            
            Dr. Thorsten PÖTZSCH
            
               Membru tal-Plenarja
            
         
      
      
         (1)  ĠU L 225, 30.7.2014, p. 1.